הקשר בין התלמידות והצוות הוא קשר של כנות ואמון והערכה הדדית.
לצוות המורים בפלך מסורת ארוכה של עשייה חינוכית המשלבת הוראה מקצועית ברמה הגבוהה ביותר יחד עם ליווי אישי תומך וקשר מתמיד ופתוח עם כל תלמידה ותלמידה. הבנות זוכות לתשומת לב חמה ומשפחתית לאורך שנותיהן בבית הספר בעזרת מערך החונכות האישית הקיימת לצד עבודתן המסורה של מחנכות הכתה.
בכיתות ז' וח' הבנות והצוות שותפות לתכנית של מפגשים קבוצתיים בשם "חיבורים". כל קבוצה של תלמידות, בהנחיית אשת צוות, נפגשת פעם בחודש על מנת לעסוק יחד בנושאים חברתיים-רגשיים העולים במהלך השנה ולהעמיק את ההיכרות בין התלמידות ובין עצמן ובינן לבין הצוות החינוכי.
המורות בפלך אוהבות את עבודתן ורואות בבית הספר מעבדה חינוכית ליישום יוזמות חינוכיות חדשניות המשקפות את מטרות בית ספר ואת צרכי התלמידות בתוכנן ובדרך הוראתן.